open-index/open-wikipedia-markdown huggingface dataset:
குர்பக்‌ஷ் சிங் தில்லான்

**குர்பாக் சிங் தில்லான்** (Gurbaksh Singh Dhillon) (18 மார்ச் 1914 &nbsp; - 6 பிப்ரவரி 2006) இவர் இந்திய தேசிய இராணுவத்தில்  ஓர் அதிகாரியாக இருந்தார். இவர் "மாட்சிமை தாங்கிய பிரித்தானியப் பேரரசருக்கு எதிராக போர் தொடுத்தார்" என்று குற்றம் சாட்டப்பட்டார். ஜெனரல் ஷா நவாஸ் கான் மற்றும் பிரேம் குமார் சாகல் ஆகியோருடன், 1945 நவம்பர் 5 ஆம் தேதி செங்கோட்டையில் தொடங்கிய ஐ.என்.ஏ விசாணைகளில் இரண்டாம் உலகப் போரின் முடிவில் அவர் விசாரணைக்கு உட்படுத்தப்பட்டார். இந்திய சுதந்திர பேச்சுவார்த்தைகளில் இவரும் முக்கியப் பங்கு வகித்தார்.

## ஆரம்ப கால வாழ்க்கை

### குழந்தைப் பருவம்
இவர், 1914 ஆம் ஆண்டு மார்ச் 18 ஆம் தேதி ஆல்கானில் தில்லன் ஜாட் குடும்பத்தில் பிறந்தார். பேரரசர் 8 வது ஜார்ஜின் சொந்தக் குதிரைப் படையில் கால்நடை அறுவை சிகிச்சை நிபுணராகப் பணியாற்றிய சர்தார் தகர் சிங்கின் நான்காவது குழந்தையாவர்.

### கல்வி
இவரது ஆரம்பக் கல்வி  சாங்கா மங்கா அரசு ஆரம்பப் பள்ளியில் இருந்தது. 4 ஆம் வகுப்பு தேர்ச்சி பெற்ற பின்னர் பல பள்ளிகளில் பயின்றார்.

இந்த காலகட்டத்தில் இவர் பல்வேறு மதங்களினால் ஈர்க்கப்பட்டதனால் இவரை ஒரு மதச்சார்பற்ற நபராக மாற்றியது. இவர் பாரத சாரண சாரணிய இயக்க உறுப்பினராக இருந்தார். இவருக்கு பாரசீகம், உருது, இந்தி, பஞ்சாபி மற்றும் ஆங்கிலம் போன்ற மொழிகளில் பேசத் தெரிந்திருந்தது

1931 ஆம் ஆண்டில், மோன்ட்கோமரியின் தயானந்த் ஆங்கிலோ வெர்னாகுலர் உயர்நிலைப் பள்ளியில் பட்டம் பெற்றார். பின்னர், ராவல்பிண்டியின் கார்டன் மிஷன் கல்லூரியில் அறிவியல் பீடத்தில் சேர்ந்தார்.

## இராணுவ வாழ்க்கை

### இராணுவப் பட்டியல்
இவரது தந்தையின் நண்பரான ஜே.எஃப்.எல் டெய்லர், இவரை ஒரு சிப்பாயாக இந்திய ராணுவத்தில் சேரவும், இவரது கல்வியை மேலும் மேம்படுத்தவும் பரிந்துரைத்தார். இவர் மே 29, 1933 அன்று 10/14 வது பஞ்சாப் படைப்பிரிவின் பயிற்சி பட்டாலியனில் சேர்ந்தார். மாதத்திற்கு பதினைந்து ரூபாய் ஊதியம் பெற்றார். இவர் தனது பயிற்சியை மார்ச் 1934 முதல் வாரத்தில் முடித்தார்.

சூன் 1936 இல், தேராதூனில் உள்ள இந்திய ராணுவ அகாடமியின் நோவ்காங்கின் கிட்ச்னர் கல்லூரியில் பயிற்சிக்கு தேர்வு செய்யப்பட்டார்.

## சொந்த வாழ்க்கை
தில்லன் 1928 இல் தனது பதினான்கு வயதில் பசந்த் கவுர் என்பவரை மணந்தார். இவர்களின் முதல் குழந்தை, அமிர்தா, ஏப்ரல் 15, 1947 அன்று சிம்லாவில் பிறந்தார். அமிர்தா பதினொரு ஆண்டுகள் பனஸ்தாலி வித்யாபீடத்தில் படித்தார், பின்னர் மருத்துவரானார். இவர்களுக்கு மேலும், அமர்ஜித் மற்றும் சர்வ்ஜித் என்ற இரண்டு மகன்கள் இருந்தனர், அவர்கள் இருவரும் ஹடோத் சிவ்புரியில் குடியேறினர். இவரின் மனைவி 1968 மார்ச் 19 அன்று சிவபுரியில் காலமானார்.
## இறப்பு
தனது வாழ்நாளின் கடைசி நாட்களில் மத்திய பிரதேசத்தின் சிவ்புரி மாவட்டத்தில் வாழ்ந்துவந்த இவர்,  குவாலியரில் உள்ள ஜே.ஏ. மருத்துவமனையில் 2006 பிப்ரவரி 6 அன்று இறந்தார்.

## அங்கீகாரம்
* 1998 ஏப்ரல் 12 அன்று இந்தியக் குடியரசுத் தலைவர், கே. ஆர். நாராயணன் அவர்களால் இவருக்கு பத்ம பூசண் விருது வழங்கப்பட்டது.
* இந்திய விடுதலைக்கு இவரது பங்களிப்பை நினைவுகூரும் வகையில் இந்திய அஞ்சல்துறை 1997 இல் ஒரு முத்திரையை வெளியிட்டது.
## மேற்கோள்கள்

பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:இந்தியப் புரட்சியாளர்கள்
பகுப்பு:2006 இறப்புகள்
பகுப்பு:1914 பிறப்புகள்
பயர்பாக்சு இணைக்கூறு

**பயர்பாக்சு இணைக்கூறு** (Firefox add-on) என்பது மொசில்லாவின், பயர் பாக்சு உலாவிக்கு, மேலதிக வசதிகளைத் தரவல்ல,  நிரற்த்தொகுப்புகளாகும். இவற்றை  கருத்தோற்றங்களாகவும் (themes), நீட்சிகளாகவும் (extensions), இணைக்கூறுகளாகவும் (add-on) வகைப்படுத்தலாம். 2017 ஆம் ஆண்டு, மொசில்லா நிறுவனம் தனது செயலி நிரலாக்க இடைமுகத்தில் (API) மாற்றத்தினைக் கொண்டு வந்தது. அதன் விளைவாக கட்டற்ற மென்பொருளாளர்கள், இந்த உலாவிக்குத் தேவைப்படும் சிறுசிறு மேம்பாடுகளைச் செய்து வருகின்றனர்.  கூகுள் குரோம் உலாவியின் கட்டகத்தினைக் கொண்டு, இந்த மேலதிக வசதி நடைமுறைப்படுத்தப்பட்டது. 

## கருத்தோற்றங்கள்
* ஆயிரகணக்கான கருத்தோற்றங்கள் உள்ளன.  வெண்நிறத் தோற்றங்கள் கண்களை பாதிக்கும் என்பதால், கருமையான கருத்தோற்றங்கள் அதிகமாக உருவாக்கப்பட்டு பயன்படுத்தப்படுகின்றன. எ-கா  பயர்பாக்சு நிறுவனமே இவைகளை உருவாக்கித் தருகிறது. இது பலவகைத் தோற்றங்களை, நாமே மாற்றியமைத்துக் கொள்ளலாம்.

## நீட்சிகள்
கண்களின் பாதுகாப்புக்கு பலவகையான நீட்சிகள் உருவாக்கப்பட்டுள்ளன. எ-கா இவற்றைக் கொண்டு ஒரு சொடுக்கின் மூலம், கணித்திரையின் பின்புல வெள்ளை நிறத்தினை கருமையாகவும், எழுத்துக்களை வெள்ளை நிறத்திலும் மாற்றியமைத்துக் கொள்ளலாம். மேலும், பன்னாட்டு கடிகாரங்கள்,  நேரடி படப்பதிவிறக்கிகள்(flash),   திறநிலை மென்பொருளைக் (FFmpeg) கொண்டு யூடியூப் பதிவிறக்கிகள்,  இணைய வானொலிகள், கோப்பு வடிவ மாற்றிகள் என ஆயிரகணக்கான மேலதிக வசதிகள், நீட்சிகளாக உருவாக்கப்பட்டுள்ளன.

## இணைக்கூறுகள்
இணைக்கூறுகளென்பதை எளிமையாக இணைச்செயலிகள் எனலாம். பயர்பாக்சு உலாவியிலேயே இணைந்து செயற்படும் செயலிகள் ஆகும். எடுத்துக்காட்டாக பல மொழிகளிலும் இருக்கும்,  இந்த மொழிக் கருவிகளைச் சொல்லலாம்.

## மேற்கோள்கள்

பகுப்பு:பயர்பாக்சு
சத்யபிரிய தீர்த்தர்

**சத்யப்பிரியத் தீர்த்தர் (Satyapriya Tirth)** (1701 - 1744) இந்தியாவைச் சேர்ந்த இவர் ஓர் இந்து மதத் தத்துவவாதியும், குருவும், ஆய்வாளரும், யோகியும், ஆன்மீகவாதியுமாவார். மேலும் உத்திராதி மடத்தின் 24வது தலைவராக 1737-1744 வரை இருந்தவரும், துவைதத் தத்துவத்தைப் பரப்பிய சத்யவிஜய தீர்த்தரின் சீடராவார். 

## சுயசரிதை
இவரது வாழ்க்கையைப் பற்றிய பெரும்பாலான தகவல்கள் பிஜாப்பூரின் *பீமதைவஜ்னர்* என்பவர் எழுதிய *குருவம்சகதகல்பத்ரு* என்ற குருபரம்பரை நூலிலிருந்து பெறப்பட்டுள்ளது. இவர் ஓர் சேச அம்சத்துடன் 1701 இல் ராய்ச்சூரில் கார்லபாத் ராமாச்சார்யாவாக பிறந்தார். இவருக்கு ஆரம்பத்தில் சத்யபூர்ண தீர்த்தரால் சன்னியாசம் வழங்கப்பட்டது. அவர் நோய்வாய்ப்பட்டபோது, இவர் துவைதத் தத்துவத்தை பரப்புவதற்காக சுற்றுப்பயணம் மேற்கொண்டபோது, இவர் சத்ய விஜய தீர்த்தராகப் பெயரிடப்பட்டார். .  இவர் 1744-ல் இறந்தார் . மேலும், இவரது உடலானது மானாமதுரையிலுள்ள ஒரு மடத்தில் அடக்கம் செய்யப்பட்டது .  இவருக்குப் பின் சத்யபோத தீர்த்தர் மடத்திற்குப் பொறுப்பேற்றார்.

## படைப்புகள்
இவர் ஆறு முக்கிய படைப்புகளை இயற்றியுள்ளார். அவற்றில் பெரும்பாலானவை மத்துவர், ஜெயதீர்த்தர், வியாசதீர்த்தர் ஆகியோரின் படைப்புகளாகும். மேலும், ஒரு புகழ்பெற்ற கவிதைத் தொகுப்பையும் இயற்றியுள்ளார்.      

## மேற்கோள்கள்

## நூலியல்
* 
*
*
*
*
*
*
*
*
*
## வெளி இணைப்புகள்
*
பகுப்பு:கர்நாடக வரலாறு
பகுப்பு:1744 இறப்புகள்
சிமன்லால் அரிலால் செதால்வத்

**சர் சிமன்லால் அரிலால் செதால்வத்** (Chimanlal Harilal Setalvad) (சூலை 1864  - 10 திசம்பர் 1947) இவர் ஓர் சிறந்த இந்திய வழக்கறிஞரும், நீதிபதியுமாவார். இவர் 20 ஆம் நூற்றாண்டின் ஆரம்பத்தில் பம்பாய் உயர் நீதிமன்றத்தில் பயிற்சி பெற்றார்.

## வாழ்க்கை
இவர் சூலை 1864 இல் பிரித்தானிய இந்தியாவின் மும்பை மாகாணத்தில் இப்போது குசராத்து மாநிலத்தின் ஒரு பகுதியான பரூச் மாவட்டத்தில் நான்கு சகோதரர்களில் மூத்தவரான இவர், ஒரு பிரபுத்துவ பிரம்மசத்ரிய குடும்பத்தில் பிறந்தார். செதால்வத் என்ற குடும்பப் பெயர் பஞ்சாபில் குடும்பத்தின் தோற்றத்திலிருந்து உருவானது. அங்கு அவர்களின் குடும்பப்பெயர் தல்வாட் என்பதாகும். தங்கள் சமூகத்தின் தலைவர்களாக இருந்த சில தால்வத்துகள் சேத் - தால்வத்துகள் ("தால்வத்துகளின் தலைவர்கள்") என்று அழைக்கப்பட்டனர். இது காலப்போக்கில் "செதால்வத்" ஆனது. 18 ஆம் நூற்றாண்டில், சில செதால்வத்துடுகள் இன்றைய குசராத்துக்கு குடிபெயர்ந்தனர். மேலும், ஏகாதிபத்திய முகலாயப் படைகளில் பணம் செலுத்துபவர்களாக பணியாற்றி சூரத்து நகரைச் சுற்றி குடியேறினர்.

சிமன்லாலின் தாத்தா, அம்பாசங்கர் பிரிஜ்ராய் செதால்வத் (1782–1853) 19 ஆம் நூற்றாண்டின் முற்பகுதியில் கிழக்கிந்திய நிறுவனத்தில் பணியாற்றினார். ஆரம்பத்தில் உச்சநீதிமன்ற உரிமைகோரல் நீதிமன்றத்தில் ஒரு பதிவாளராக பணியாற்றினார். பின்னர் அவர் அகமதாபாத் மாவட்டத்தில் துணை நீதிபதியாக நியமிக்கப்பட்டார். தனது சட்டப்பூர்வ அறிவிற்காக விரைவில் புகழ்பெற்ற அவர், இறுதியில் தலைமை நீதிபதியானார். பின்னர் ஐரோப்பியரல்லாதவர்களுக்கு திறக்கப்பட்ட மிக உயர்ந்த நீதித்துறை பதவியில் தான் இறக்கும் போது அந்தப் பதவியை வகித்தார். சிமன்லாலின் தந்தை ராவ் சாகிப் அரிலால் அம்பாசங்கர் செதால்வத் (1821-1899), அகமதாபாத்தைச் சேர்ந்த நீதிபதியாகப் பணியாற்றினார். மேலும் 1877 இல் ஓய்வு பெற்ற பின்னர் பிரித்தானிய அரசாங்கத்தால் ராவ் சாகிப் என்ற பட்டத்தைப் பெற்றார். பின்னர் அவர் லிம்ப்டியின்  திவானாக பணியாற்றினார்.

## தொழில்
மும்பையின் எல்பின்ஸ்டன் கல்லூரியின் பழைய மாணவரான  இவர் 1919 இல் ஜலியான்வாலா பாக் படுகொலையைத் தொடர்ந்து ஏற்படுத்தப்பட்ட விசாரணை ஆணையத்தின் உறுப்பினர்களில் ஒருவராகவும், மும்பை பல்கலைக்கழகத்தின் துணைவேந்தராகவும், ஆளுநரின் நிர்வாகச் சபை உறுப்பினராகவும் பணியாற்றினார். 1924 இல் அம்பேத்கரால் நிறுவப்பட்ட பஹிஷ்கிருத் ஹிடகரினி சபாவின் நிறுவனத் தலைவராகவும் இருந்தார்.

இவர், காந்தியால் பெரும் ஒருமைப்பாட்டின் பக்கச்சார்பற்ற வழக்கறிஞராக அங்கீகரிக்கப்பட்டார். பிரித்தனில் இருந்து சுதந்திரத்திற்கு ஆதரவாக இருந்தபோது, இவர் பிரிவினையை எதிர்த்தார். 1947 திசம்பர் 10 அன்று தனது 83வது வயதில் இறந்தார்.

## மரியாதை
இவர், 1919 புத்தாண்டு கௌரவ பட்டியலில் இடம் பெற்றார். 1924 பிறந்தநாள் மரியாதை பட்டியலில் இந்தியப் பேரரசின் ஆணையாக நியமிக்கப்பட்டார் .

## குடும்பம்
இவரின் மகன் மோதிலால் சிமன்லால் செதால்வத் 1950 முதல் 1963 வரை இந்திய அரசுத் தலைமை வழக்குரைஞராக இருந்தார். பிரபல பத்திரிகையாளரும், மக்கள் உரிமை ஆர்வலருமான தீசுதா செதால்வத் இவரது பேத்தியாவார்.

## பிரபலமான கலாச்சாரத்தில்
காந்தி (1982) படத்தில், சிமன்லால் செதால்வத் ஹபீப் தன்வீரால் ஹண்டர் குழுவின் உறுப்பினராக சித்தரிக்கப்படுகிறார். இதில் இவர் ஜெனரல் டையரை குறுக்கு விசாரணை செய்கிறார் (திரைப்படத்தில் இந்திய பாரிஸ்டர் என்று காட்டப்பட்டுள்ளது).

## மேற்கோள்கள்

## வெளி இணைப்புகள்
* Chimanlal Harilal Setalvad at the National Portrait Gallery, London

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1947 இறப்புகள்
பகுப்பு:1864 பிறப்புகள்
சத்யபிரமோத தீர்த்தர்

**சத்யபிரமோத தீர்த்தர்** (Satyapramoda Tirtha) (1918- 3 நவம்பர் 1997) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின்  துவைதத் தத்துவத்திற்கு புத்துயிர் அளித்தவரான மத்துவாச்சாரியருக்குப் பிறகு இவர் உத்திராதி மடத்தின் 41 வது தலைவராக இருந்தார். மேலும் ஜெயதீர்த்த வித்யாபீடத்தின் நிறுவினார். 

## ஜெயதீர்த்த வித்யாபீடம்
சத்யப்பிரமோத தீர்த்தர் 1989 ஆம் ஆண்டில் ஜெயதீர்த்த வித்யாபீடத்தை நிறுவினார். இது தற்போது 200 க்கும் மேற்பட்ட மாணவர்களையும் 15 ஆசிரியர்களையும் கொண்டுள்ளது.  துவைத வேதாந்தம், வியாகரணம், நியாயம் மற்றும் நியாயசுத்தம் ஆகிய பாடங்களில் இங்கு கற்பிக்கப்படுகிறது. இது ஆயிரக்கணக்கான பனை-இலை கையெழுத்துப் பிரதிகளின் பரந்த தொகுப்பைக் கொண்டுள்ளது. 

## குறிப்பிடத்தக்க படைப்புகள்
இவர் ஆறு முக்கிய படைப்புகளை இயற்றியுள்ளார். அவற்றில் பெரும்பாலானவை வர்ணனைகளும் இவரது சில சொந்தப் படைப்புகளுமாகும். இவரது நியாய சுத்த மந்தனம் என்ற நூல், அத்வைத அறிஞரான அனந்தகிருஷ்ண சாஸ்திரியின், ஜெயதீர்த்தரின் நியாய சுத்தம் மீதான விமர்சனத்திற்கு பதிலாகவும், மேலும், ஆதி சங்கரருக்குப் பிந்தைய அத்வைதச் சிந்தனையாளர்களின் பொதுவான விமர்சனங்களுக்கு விடையாகும். 

## மேலும் காண்க

* துவைத வேதாந்தம்
* மாதவச்சார்யாவின் படைப்புகள்
* உத்திராதி மடம்

## மேற்கோள்கள்

## நூலியல்
* 
*
*
*
*
*
*

## வெளி இணைப்புகள்

*
*Vijayeendra Vijaya Vaibhavam (Sanskrit text)
*Yuktimalika Vyakhyana (Sanskrit text)

பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
பகுப்பு:1997 இறப்புகள்
பகுப்பு:1918 பிறப்புகள்
சத்யபூர்ண தீர்த்தர்

**சத்யபூர்ண தீர்த்தர்** (Satyapurna Tirtha) (இறந்தது 1726) இவர் ஓர் இந்து தத்துவஞானியும், அறிஞரும், துறவியுமாவார். 1706–1726 வரை உத்திராதி மடத்தின் தலைவராகப் பணியாற்றினார். இவர் மத்துவாச்சார்யருக்கு அடுத்தடுத்து 22 வது இடத்தில் இருந்தார். இவர் ஒரு குறிப்பிடத்தக்க வேறுபாட்டைக் கொண்டு ஒரு தர்க்கவாதியாக இருந்தார். இவரது வாழ்க்கை மிக உயர்ந்த ஆன்மீக சாதனைகள் நிறைந்ததாகும். 

## வாழ்க்கை
இவருக்கு ஆரம்பத்தில் சத்யபிரிய தீர்த்தரால் சந்நியாசம் வழங்கப்பட்டது. அவர், தன்க்குப்பின் இவரை நியமித்தார்.   இவரது ஒரு பிருந்தாவனம் கோல்பூரில் உள்ளது.

## மேற்கோள்கள்

## நூலியல்
* 
*

பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
பகுப்பு:1726 இறப்புகள்
சத்யாத்ம தீர்த்தர்

**சத்யாத்ம தீர்த்தர்** (Satyatma Tirtha) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் தற்போதைய தலைவருமாவார்.  துவைதத் தத்துவத்திற்கு புத்துயிர் அளித்தவரான மத்துவாச்சாரியருக்குப் பிறகு இவர் உத்திராதி மடத்தின் 42 வது தலைவராவார்.  மேலும், இவர் விஸ்வ மத்வ மகா பரிஷத் என்பதையும் நிறுவியுள்ளார்.

## ஆரம்ப கால வாழ்க்கை
இவர்,1973 ஆம் ஆண்டு மார்ச் 8 ஆம் தேதி பண்டிட் ரங்காச்சார்யா குட்டல் மற்றும் கே.எஸ். ருக்மாபாய் ஆகியோருக்கு இந்தியாவின் மகாராட்டிராவின் மும்பையில் சர்வஜனர் என்ற பெயரில் பிறந்தார்.    பண்டிட் ரங்காச்சார்யர் சத்யப்பிரமோதா தீர்த்தரின் மகன் பர்வராமன் (சன்னியாச ஒழுங்கிற்கு முந்தைய பெயர்) ஆவார்.

## சன்னியாசம்
இவர் தனது 23 வயதில், 24 ஏப்ரல் 1996 அன்று சத்தியப்பிரமோத தீர்த்தரின் முன்னிலையில் திருக்கோயிலூர் (தமிழ்நாடு) இரகோத்தம தீர்த்த பிருந்தாவனத்தில் பிரம்மச்சரியதிலிருந்து சந்நியசியானர்.  இவருக்கு சத்யாத்ம தீர்த்தர் என்ற பெயரிடப்பட்டது. இவர் பிரம்மச்சாரியாக இருந்து நேரடியாக சன்யாசத்தைப் பெற்றதால் அபிநவ ரகோத்தமா தீர்த்தர் என்றும் அழைக்கப்படுகிறார்  இவ்வாறு நேரடியாக சந்நியாசம் பெற்ற மடத்தின் இரண்டாவது தீர்த்தராவார்.

## சமுதாயப் பொறுப்பு
இவர், உத்திராதி மடத்தின் மூலம், நீர் சேகரிப்பு மற்றும் மேலாண்மை நிபுராண, இந்தியாவின் நீர் மனிதனும்,  ரமோன் மாக்சேசே விருததினை வென்றவருமான ராஜேந்திர சிங்  என்பவரை நீர் பாதுகாப்பு மற்றும் பிற தலைப்புகளில் சொற்பொழிவு செய்ய ஊக்குவித்தார். மடத்தின் மூலமாக, விஸ்வ மத்வ மகா பரிஷத்துடன் இணைந்து, ஒவ்வொரு ஆண்டும் தேவைப்படும் மாணவர்களுக்கு ரூ .5.00 லட்சம் (சுமார் 10,000 அமெரிக்க டாலர்) உதவி செய்வதில் இவர் முக்கியப் பங்கு வகிக்கிறார்.

### வெள்ள நிவாரணம்
2009 வெள்ளத்தின் போது  பாதிக்கப்பட்ட பெல்லாரி, பிஜாப்பூர், ராய்ச்சூர் மற்றும் பாகல்கோட் மாவட்டங்களுக்கு நிவாரணப் பொருட்களை வழங்கியுள்ளார். மேலும் வெள்ளத்தில் வீடுகளை இழந்தவர்களுக்கு 100 குறைந்த கட்டண வீடுகளை நிர்மாணிக்க நடவடிக்கை எடுத்தார். கிராமத்தின் ஒருங்கிணைந்த வளர்ச்சிக்காக கர்நாடகாவின் ராய்ச்சூரில் உள்ள  கிராமத்தையும் இவர் ஏற்றுக்கொண்டார்  .

## ஆன்மீக சொற்பொழிவுகள்
இவரது ஆன்மீக சொற்பொழிவுகள்  பெரிய கூட்டங்களை ஈர்க்கின்றன. முக்கியமாக மத்துவாச்சார்யரைப் பின்பற்றுபவர்களிடமிருந்து, அவர் வேத பாடங்கள் பற்றிய பேச்சுகளில் நிபுணத்துவம் பெற்றவர். பெங்களூரு, குல்பர்கா, மல்கெடா, உடுப்பி, ராஜமன்றி,  ஐதராபாத், புனே, ராய்ச்சூர், தார்வாடு மற்றும் சென்னை போன்ற பல இடங்களில் ஆன்மீக சொற்பொழிவுகளை வழங்கியுள்ளார். ஆளுமை மேம்பாட்டுத் திட்டங்களையும் நடத்திய இவர் ஆளுமை மேம்பாடு, மதம் மற்றும் தத்துவம் போன்ற தலைப்புகளில் பல புத்தகங்களை எழுதியுள்ளார். உத்திரதி மடத்தின் தற்போதைய தலைவரான இவர், மற்ற ஆசிரியர்களையும் மத அனுபவங்கள் குறித்த புத்தகங்களை எழுத ஊக்குவித்துள்ளார்.

## மேலும் காண்க

* துவைத வேதாந்தம்
* உத்திராதி மடம்

## மேற்கோள்கள்

## நூலியல்
* 
* 
* 
* 
*

## வெளி இணைப்புகள்
* Official website of Uttaradi Math
* Dheemahi (English)

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
சத்யவிஜய தீர்த்தர்

**சத்யவிஜய தீர்த்தர்** (Satyavijaya Tirtha) (இறப்பு 1737) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் 23வது தலைவராக 1726 முதல் 1737 வரை பணியாற்றினார்.     

## சுயசரிதை
குருபரம்பரையின்படி, இவர்  பாண்டுரங்கி சீனிவாசாச்சார்யா என்பவருக்கு ஒரு முக்கிய அறிஞர் குடும்பத்தில் பாண்டுரங்கி பாலாச்சார்யா என்ற பெயரில் பிறந்தார். இவருக்கு சத்யபூர்வ தீர்த்தரால் சந்நியாசம் வழங்கப்பட்டது. இவர் வயதில் சிறியவராக இருந்ததால், சத்யபூர்ண தீர்த்தருக்குப் பிறகு உத்திராதி மடத்தின் தலைமைப் பொறுப்பு வழங்கப்பட்டது.  இவர் மடத்தினை 1726 முதல் 1737 வரை நிர்வகித்தார். இந்த நேரத்தில் கி.பி 1726-ஆம் ஆண்டு 1726-இல் காஞ்சி வரதராஜ பெருமாள் கோயிலில் சில சலுகைகளுடன் கௌரவிக்கப்பட்டார்.  1737-ஆம் ஆண்டில் இவர் சத்தியப்பிரிய தீர்த்தரிடம் மடத்தின் பொறுப்பை ஒப்படைத்தார். இவர் 1737-இல் இறந்தார். இவரது உடல் காவிரி ஆற்றின் கரையில் உள்ள சத்தியவிஜயநகரத்தில் (ஆரணி) ஒரு மடத்தில் வைக்கப்பட்டுள்ளது. 

## மரபு

* இவரது பிருந்தாவனம் (கல்லறை) அமைந்துள்ள தமிழ்நாட்டின் ஒரு கிராமத்திற்கு  சத்ய விஜய நகரம் என்று பெயரிடப்பட்டுள்ளது. 

## மேற்கோள்கள்

## நூலியல்
* 
* 
## வெளி இணைப்புகள்
*Sri Satyavijaya Tirtha Biography on uttaradimath.org

பகுப்பு:கர்நாடக வரலாறு
பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
சத்யாபினவ தீர்த்தர்

**சத்யாபினவ தீர்த்தர்** (Satyabhinava Tirtha) (இறப்பு 1706) இவர் ஓர் இந்து தத்துவவாதியும், அறிஞர்ரும், இறையியலாளரும், துறவியுமாவார். இவர் 1673 முதல் 1706 வரை உத்திராதி மடத்தின் தலைவராகப் பணியாற்றினார். மத்துவாச்சாரியருக்கு அடுத்தடுத்து 21 வது இடத்தில் இருந்தார்.   பாகவத தத்பார்ய நிர்ணயம்,  மத்துவரின் மகாபாரத தாத்பார்யா நிர்ணயம் பற்றிய வர்ணனையான மகாபாரத தாத்பார்ய நிர்ணய வியாக்ரணம் பற்றிய துர்கதா பவாடிபா என்ற சிறந்த படைப்புகளுக்கு இவர் பெயர் பெற்றவர். 

## வாழ்க்கை
குருபரம்பரைகளின் படி, இவர் கன்னடம்- பேசும் தேசஸ்த் பிராமணக் குடும்பத்தில் கேசவாச்சார்யர் என்ற பெயரில் பிறந்தார்.  1706 ஆம் ஆண்டில் இவர் இறந்த பிறகு, தமிழ்நாட்டின் கும்பகோணத்திலிருந்து சில மைல் தொலைவில் உள்ள நாச்சியார்கோயிலில் உள்ள மடத்தில் இவரது மரண எச்சங்கள் புதைக்கப்பட்டன. இவருக்குப் பின் சத்யபூர்ண தீர்த்தர் பொறுப்பேற்றார். 

இவரது மகாபாரத தாத்பார்ய நிர்ணய வியாக்கிரணம் என்பது மத்துவரின்மகாபாரத தாத்பார்ய நிர்ணயத்தைப் பற்றிய 3,220 கிரந்தங்கள் அடங்கிய ஓர்  வர்ணனையாகும். துரகதபவதிபா என்பது மத்துவரின் பாகவத தாத்பார்ய நிர்ணயம் பற்றிய 8,160 கிரந்தங்கள் அடங்கிய ஓர் வர்ணனையாகும். இது மூல உரையின் கருத்துக்களை தெளிவுபடுத்துவதைத் தவிர, சில அறிஞர்கள் மற்றும் இலக்கண வல்லுநர்கள் எழுப்பிய மத்துவருக்கு எதிரான குற்றச்சாட்டுகளை விமர்சிக்கிறது. சத்யநாத குரு துதி என்ற இவரது படைப்பு தனது குரு சத்யநாத தீர்த்தரை நினைவுகூரும் ஒரு பாராட்டு கவிதையாகும்.  

## மேற்கோள்கள்

## நூலியல்
* 
*
*
*

பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
பகுப்பு:கர்நாடக வரலாறு
மைசூரில் உள்ள பாரம்பரிய கட்டிடங்களின் பட்டியல்

**மைசூரில் உள்ள பாரம்பரிய கட்டிடங்களின் பட்டியல்** முதல் பிரிவில் மைசூர் நகரத்திலும் அதைச் சுற்றியுள்ள இடங்களிலும் உள்ள இந்திய விடுதலைக்கு முன்னர் கட்டப்பட்ட பாரம்பரியம் மற்றும் நினைவுச்சின்ன மாளிகைகளைப் பட்டியலிடுகிறது. பின்னர் நவீன கட்டிடங்களை அட்டவணைப்படுத்துகிறது. மைசூர் நகரத்தின் வரலாறு, குறிப்பாக தக்காண பீடபூமியின் வரலாறு இந்திய விடுதலைக்கு முன் பின் என இரு காலங்களிலும் பரவியுள்ளது. இடைக்கால இந்தியாவின் புராண காலத்திற்கு முன்பே மைசூர் ஒரு குடியரசாக உருவானதாக நம்பப்படுகிறது. மைசூர் பகுதிகள் மற்றும் சுற்றியுள்ள பகுதிகள் வேத எழுத்துகளில் இருந்து குறிப்பிடப்படுவதைக் காணலாம். அதில் இப்பகுதி மகிசாகா (வலிமைமிக்க / பெரிய இராச்சியம்) என்று அழைக்கப்படுகிறது.

## வரலாறு
பல நூற்றாண்டுகளாக, பொது சகாப்தத்திற்கு முன்னும் பின்னும், இப்பகுதி வெவ்வேறு, பல வம்சங்களால் ஆளப்பட்டது. பெரும்பாலும் தென்னிந்திய ராச்சியங்களான ராஷ்டிரகூடர்கள், மேலைச் சாளுக்கியர்கள், போசளர்கள் மற்றும் பலர். விஜயநகரப் பேரரசால் ஆளப்பட்டு படிப்படியாக தனது செல்வாக்கை இழந்து தனது கடைசி வம்சமான உடையார் அரச குலம் ஆளப்படும் வரை ஆட்சியிலிருந்தது.

## அரசர்கள் காலத்து புரவலர்கள்
முந்தைய சாம்ராச்சியங்கள் மற்றும் முடியாட்சிகளால் மேற்கொள்ளப்பட்ட பெரும்பாலான கட்டுமானப் பணிகள் காலப்போக்கில் முற்றிலுமாக அழிக்கப்பட்டுவிட்டன. தக்காண சுல்தான்களின் படையெடுப்பு காரணமாவோ அல்லது பின்வந்த முடியாட்சிகளாலோ அகற்றப்பட்டன. இருப்பினும், மைசூர் நகரத்தின் பெரும்பாலான கட்டமைப்புகள், உண்மையில், பெங்களூரு, ஈரோடு, சிவமொக்கா, சித்ரதுர்கா போன்றவற்றை உள்ளடக்கிய மைசூர் இராச்சியத்தின் நகரங்களில், 1700 களின் முற்பகுதியிலும் 1940 களின் பிற்பகுதியிலும் உடையார்களால் பெரும்பாலும் கட்டப்பட்டன.

மைசூர் ஏறக்குறைய ஆறு நூற்றாண்டுகளாக இராச்சியத்தின் தலைநகராக இருந்ததால் (ஐதர் அலி மற்றும் திப்பு சுல்தான் ஆகியோரின் ஆட்சியின் போது ஒரு குறுகிய காலத்திற்கு தலைநகரை சிறீரங்கப்பட்டணத்திற்கு மாற்றியதைத் தவிர), உடையார்கள் நகரத்தின் கட்டுமானத்தையும் முன்னேற்றத்தையும் நேரடியாக மேற்பார்வையிட்டனர். பிற மைசூர் இராச்சிய நகரங்களில் கட்டுமானம் துணை அதிகாரிகளுக்கு வழங்கப்பட்டது.  பெங்களூரு  கெம்பெ கவுடாவிடமும் (1510 மற்றும் 1569 க்கு இடையில் இரண்டாம் சாமராச உடையார் மற்றும் மூன்றாம் சாமராச உடையாரின் கீழ்), சிவமொக்கா சிவப்ப நாயக்கரிடமும் (1645 மற்றும் 1660 க்கு இடையில் முதலாம் நரசராச உடையாரின் கீழ்), மற்றும் பல. ஆட்சியாளர்களின் வீழ்ச்சி மற்றும் வலுவான பிரித்தானிய ஆட்சியின் செல்வாக்கிற்குப் பிறகு, உடையார்கள் மைசூர் இராச்சியத்தின் முதன்மை, நேரடி ஆட்சியாளர்களாக மாறினர். ஆகையால் மைசூர் அதன் அனைத்து முன்னேற்றங்களையும் உடையார்களுக்கு உரித்தாக்குகிறது. முழுமையான முடியாட்சியை ஒழித்த பின்னர், பெரும்பாலான கட்டமைப்புகள் மக்களாட்சி அரசாங்க அமைப்புகளால் ஏற்படுத்தப்பட்டன. இந்திய அரசு செல்லுவம்பா மாளிகை அரண்மனையை மத்திய உணவு தொழில்நுட்ப ஆராய்ச்சி நிறுவனமாகவும் , மைசூர் பல்கலைக்கழகம் ஜெயலட்சுமி மாளிகை அரண்மனையை பல்கலைக்கழக அருங்காட்சியகமாகவும், கீழை ஆராய்ச்சி நூலகத்தை அருங்காட்சியக நூலகமாகவும் பயன்படுத்துகிறது. மேலும், கர்நாடக அரசு சுற்றுலா ஈர்ப்பிற்காக பல அரண்மனைகளைப் பயன்படுத்துகிறது.

## சுதந்திரத்திற்கு முந்தைய மாளிகையின் பட்டியல்

## சான்றுகள்

பகுப்பு:மைசூரின் வரலாறு
பகுப்பு:பட்டியல்கள்
பகுப்பு:கர்நாடக மாநிலத்திலுள்ள அரண்மனைகள்
பண்டைய எகிப்திய நகரங்கள்

**பண்டைய எகிப்திய நகரங்கள்** என்பது பண்டைய எகிப்தை ஆண்ட எகிப்தின் முதல் வம்சம் (கிமு 3,150) முதல் கிரேக்க தாலமி வம்சத்தினர் (கிமு 332 - கிமு 31) வரை தற்கால எகிப்து நாட்டில் இருந்த பண்டைய முக்கிய நகரங்களைக் குறிக்கும். அவைகளில்  முக்கியமான நகரங்கள்:
# அதென்
# அஸ்யூத்
# அபுசிர்
# அபிதோஸ்
# அமர்னா
# அல்-உக்சுர்
# அபு சிம்பெல்
# அலெக்சாந்திரியா
# அஸ்வான்
# ஆவரிஸ்
# இட்ஜ்தாவி
# உம் எல்-காப்
# எலிபென்டைன் தீவு
# கர்னக்
# கீசா
# சக்காரா
# சைஸ்
# தச்சூர்
# தனீஸ்
# தினீஸ்
# தீபை
# தேர் எல் பகாரி
# நக்காடா
# நெக்கென்
# பை-ராமேசஸ்
# மெடிநெத் அபு
# மெம்பிஸ்
# மென்டிஸ்
# ஹெல்லியோபோலிஸ்
# ஹெராக்கிலியோபோலிஸ் மக்னா
# தபோசிரிஸ் மக்னா
# பையூம்
# பெலுசியம்
# பெனி ஹசன்
# லிஸ்டு நகரம்
# அத்ரிபிஸ்
## மேற்கோள்கள்

பகுப்பு:பண்டைய எகிப்து
பகுப்பு:பண்டைய நகரங்கள்
ஜெயலட்சுமி விலாசம்

**ஜெயலட்சுமி விலாசம்** (Jayalakshmi Vilas) என்பது மைசூரில் உள்ள ஒரு பாரம்பரிய கட்டிடமாகும்.

## விளக்கம்
இது மைசூர் பல்கலைக்கழக வளாகமான மானசகங்கோத்ரியின் பசுமையான சூழலில் அமைந்துள்ளது. இது குக்கரஹள்ளி கெரேவின் (ஏரி) மேற்குப் பகுதியில் ஒரு மலையடிவாரத்தில் அமைந்துள்ளது. இந்த மாளிகையில் விலைமதிப்பற்ற கலைப்பொருட்களின் அருங்காட்சியகம் உள்ளது. கர்நாடக அரசு இதை ஒரு பாரம்பரிய கட்டமைப்பாக வகைப்படுத்துகிறது.

1905 ஆம் ஆண்டில், நான்காம் கிருட்டிணராச உடையாரின் காலத்தில், மகாராஜா பத்தாம் சாமராஜா உடையாரின் மூத்த மகள் இளவரசி ஜெயலட்சுமி அம்மணிக்காக ரூ. 7 லட்சம் . குக்கரஹள்ளி கெரே (ஏரி) க்கு மேலே ஒரு சிறிய குன்றின் மேல் இருக்க வேண்டுமென்றே இந்த இடம் தேர்வு செய்யப்பட்டது. இது முதலில் 'முதல் ராஜ்குமாரி மாளிகை' என்று அழைக்கப்பட்டது. முதல் இளவரசி ஜெயலட்சுமி, 1897 ஆம் ஆண்டில் சிர்தார் எம். காந்தராஜ் அர்சை மணந்தார். பின்னர் அவர் மைசூரின் திவான் ஆனார். காந்தராஜ் அர்சுக்கு அரண்மனை கோட்டையில் "குணாம்பா வீடு" என்று ஒரு மாளிகை இருந்தது. இந்த மாளிகை இளவரசி மற்றும் திவானின் நிலைக்கு ஏற்ப கட்டப்பட்டது.

இந்த மாளிகையை மைசூர் பல்கலைக்கழகம் கையகப்படுத்தியது. அதன் வளாகத்தில் மனசகங்கோத்ரி என்று அழைக்கப்படும் முதுகலை மையத்தை நிறுவியது. இந்த கட்டிடம் மிக நீண்ட காலமாக புறக்கணிக்கப்பட்ட நிலையில் இருந்தது. இந்த கட்டிடம் ரூ. இன்போசிஸ் அறக்கட்டளையின் நிதியுடன் 1.17 கோடி ரூபாய். புதுப்பித்தல் பணியை 2002 இல் தொடங்கியது. 2006 இல் நிறைவடைந்தது. கர்நாடக ஆளுநரால் சனவரி 16, 2006 அன்று திறக்கப்பட்டது.

## கட்டடக்கலை அம்சங்கள்
புதுப்பிக்கப்பட்ட மாளிகையில் 125 அறைகள், 300 ஜன்னல்கள், 287 அழகாக செதுக்கப்பட்ட கதவுகள் உள்ளன, இது  கொண்டது. ஒவ்வொரு பக்கத்திலும் நுழைவாயில்கள் உள்ளன. ஒன்றுக்கொன்று வேறுபடுகின்றன. வடக்குப் பக்கத்தின் நுழைவாயில் மாடிப்படிகளில் ஒரு வெளியேற்றத்தைக் கொண்டுள்ளது. இது கார்கள் மற்றும் ரதங்கள் நிற்கும் தளமாக பயன்படுத்தப்படலாம். இந்த மாளிகை முக்கியமாக செங்கல் மற்றும் மோட்டார், மரம் மற்றும் இரும்பு ஆகியவற்றால் கட்டப்பட்டுள்ளது. கட்டுமானத்தைப் பயன்படுத்தினால் எவ்வளவு தாமதமாகும் என்பதைக் கருத்தில் கொண்டு கல் விநியோகிக்கப்பட்டது. மழை நீர் மற்றும் பயன்படுத்தப்பட்ட நீருக்காக பிரிக்கப்பட்ட வடிகால்களும் உள்ளன.

## மேலும் காண்க

* மைசூரில் உள்ள பாரம்பரிய கட்டிடங்களின் பட்டியல்

## வெளி இணைப்புகள்

*Jayalakshmi Vilas 
*January 2006 article from the Hindu 
*Palaces in Mysore 

பகுப்பு:மைசூர் பேரரசு
பகுப்பு:மைசூர்
சித்தரஞ்சன் அரண்மனை

**சித்தரஞ்சன் அரண்மனை** (Chittaranjan Palace) என்பது மைசூரில் அதிகம் அறியப்படாத அரண்மனை ஆகும். இது முதலில் மைசூர் அரச குடும்பத்தின் இளவரசிக்காக கட்டப்பட்டது. இது தற்போது " பசுமை வுடுதியாக  " உள்ளது. இது 31 அறைகளைக் கொண்ட ஒரு சிறிய விடுதியும் சுற்றுசூழல்  அமைப்புடன் இயங்குகிறது (சூரிய சக்தி, ஏசி இல்லை, தொலைக்காட்சி இல்லை போன்றவை). விடுதியிலிருந்து கிடைக்கும் லாபம் தொண்டு நிறுவனங்களுக்கு வழங்கப்படுகிறது. 

## வரலாறு
இந்த அரண்மனை மைசூர் மகாராஜாவால் தனது சகோதரிக்காக 1916 இல் கட்டப்பட்டது. இந்த அரண்மனை மைசூர் குடும்பத்திற்கு விற்கப்பட்டது. பின்னர் அதை "பிரீமியர் ஸ்டுடியோஸ்" என்ற திரைப்பட நிறுவனத்தின் தலைமையகமாக மாற்றப்பட்டது. புகழ்பெற்ற தொலைக்காட்சித் தொடரான தி ஸ்வார்ட் ஆஃப் திப்பு சுல்தான் உட்பட பல படங்களும் தொலைக்காட்சி நிகழ்ச்சிகளும் இங்கு படமாக்கப்பட்டன. தீ விபத்துக்குள்ளான பின்னர் திரைப்பட அரங்கம் மூடப்பட்டது. ஆனால் தற்போதும் பிரீமியர் ஸ்டுடியோவுக்கு சொந்தமான அதே குடும்பத்தினரால் இயக்கப்படுகிறது. 1970 களில் "கிரீன் ஹோட்டல்"  என்று அழைக்கப்படும் விடுதியாக மாற்றப்படும் வரை இந்த கட்டிடம் ஒரு தனி இல்லமாக பயன்படுத்தப்பட்டது. அதே குடும்பத்தில் விடுதியிலும், ஒட்டுமொத்த குடியிருப்பிலும் இன்னும் பெரிய பங்கு உள்ளது.

## மேலும் காண்க

* மைசூரில் உள்ள பாரம்பரிய கட்டிடங்களின் பட்டியல்

## மேற்கோள்கள்

பகுப்பு:மைசூர் பேரரசு
செலுவாம்பா மாளிகை

**செலுவாம்பா மாளிகை** (Cheluvamba Mansion) என்பது கர்நாடகாவின் மைசூர் நகரில் அமைந்துள்ளது. மைசூரின் மூன்றாவது இளவரசிக்காக மகாராஜா நான்காம் கிருட்டிணராச உடையாரால் இது கட்டப்பட்டது. இது தோட்டங்களால் சூழப்பட்ட ஒரு பெரிய பகுதியில் பரவியிருக்கும் மற்ற மாளிகைகளைப் போன்றது. இந்த மாளிகை உடையார் வம்சத்தின் மற்ற கட்டிடங்களைப் போலவே வடிவமைக்கப்பட்டுள்ளது. 

## அமைவிடம்
மைசூர் நகரத்தின் வடமேற்கு பகுதியில் மைசூர்- கிருட்டிணராச சாகர் சாலையில் மைசூர் சந்திப்பு ரயில் நிலையத்திற்கு அருகில் செலுவம்பா மாளிகை அமைந்துள்ளது. 

## மத்திய உணவு தொழில்நுட்ப ஆராய்ச்சி நிறுவனம்
இப்போது இந்த மாளிகை நாட்டின் மத்திய உணவு தொழில்நுட்ப ஆராய்ச்சி நிறுவனத்தின்  முதன்மை ஆராய்ச்சி நிறுவனமாக உள்ளது. பிரதம மந்திரி ஜவகர்லால் நேரு 1948 திசம்பரில் முறையாக இந்தக் கட்டடத்தை அதிகாரப்பூர்வமாக பெற்ற பிறகு இந்த மாளிகை பராமரிக்கப்படுகிறது. அதிகாரப்பூர்வமாக இது அக்டோபர் 21, 1950 அன்று திறக்கப்பட்டது. 

## மேலும் காண்க

* மைசூரில் உள்ள பாரம்பரிய கட்டிடங்களின் பட்டியல்

## மேற்கோள்கள்

பகுப்பு:மைசூர் பேரரசு
பகுப்பு:மைசூர் மாவட்டம்
மத்திய உணவு தொழில்நுட்ப ஆராய்ச்சி நிறுவனம்

thumb|ரயில் நிலையம் அருகே சி.எஃப்.டி.ஆர்.ஐ பிரதான வாயில்
இடது|thumb|சி.எஃப்.டி.ஆர்.ஐ மைசூர் எழில்மிகு தோற்றம்
**சி.எஸ்.ஐ.ஆர்-மத்திய உணவு தொழில்நுட்ப ஆராய்ச்சி நிறுவனம் (சி.எஸ்.ஐ.ஆர்-சி.எஃப்.டி.ஆர்.ஐ)**(*CSIR-Central Food Technological Research Institute*), அறிவியல் மற்றும் தொழில்துறை ஆராய்ச்சி மன்றத்தின் (சி.எஸ்.ஐ.ஆர்) ஆதரவின் கீழ் செயல்படும் ஆய்வு நிறுவனமாகும். இது 1950-ஆம் ஆண்டு அக்டோபர் 21-ஆம் நாளன்று இந்தியாவின் கர்நாடகா மாநிலத்தில் மைசூரில் நிறுவப்பட்டது. சி.எஃப்.டி.ஆர்.ஐ தன் வள மையங்களை ஐதராபாத், இலக்னோ மற்றும் மும்பையில் நிறுவியுள்ளது. இந்நிறுவனம் உணவுத்தொழில் துறையில் ஈடுபடும் தொழில்முனைவோருக்குத் தொழில்நுட்ப உதவிகளை வழங்குகிறது.

சி.எஸ்.ஐ.ஆர்-சி.எஃப்.டி.ஆர்.ஐ என்பது ஒரு பெரிய மற்றும் பன்முகப்படுத்தப்பட்ட ஆய்வகமாகும். இந்நிறுவனத்தின் தற்போதைய இயக்குநர் முனைவர் ஸ்ரீதேவி அன்னபூர்ண சிங். இந்நிறுவனத்தில் சுமார் 200 அறிவியல் அறிஞர்கள், தொழில்நுட்ப வல்லுநர்கள் மற்றும் பொறியியலாளர்களுடன் 200க்கும் மேற்பட்ட தொழில்நுட்ப வல்லுநர்கள், திறமையான தொழிலாளர்கள் மற்றும் ஆதரவு ஊழியர்கள் பணியாற்றுகின்றனர். உணவு பொறியியல், உணவு உயிரிதொழினுட்பம், நுண்ணுயிரியல், தானிய அறிவியல், உணர்வு அறிவியல், உயிர்வேதியியல், மூலக்கூறு ஊட்டச்சத்து மற்றும் உணவு பாதுகாப்பு ஆகியவற்றை முத்ன்மையாகக் கொண்ட ஆய்வகங்கள் உட்பட பதினாறு ஆராய்ச்சி மற்றும் மேம்பாட்டுத் துறைகள் உள்ளன.

இந்த நிறுவனம் 300க்கும் மேற்பட்ட தயாரிப்புகள், செயல்முறைகள் மற்றும் உபகரண வகைகளை உருவாக்கியுள்ளது. இதன் மூலம் இந்நிறுவனம் பல காப்புரிமைகளைக் கொண்டுள்ளது. இக்கண்டுபிடிப்பு குறித்த செய்திகள் ஆய்வுக் கட்டுரைகள் புகழ்பெற்ற பத்திரிகைகளில் வெளிவந்துள்ளன. உலகின் உணவு தானியங்கள், பழம் மற்றும் காய்கறி உற்பத்தியில் இந்தியா இரண்டாவது உற்பத்தியாளர் எனும் பெருமையுடையது. எனவே இந்நிறுவனம் தானியங்கள், பருப்பு வகைகள், எண்ணெய் வித்துக்கள், மற்றும் மசாலா, பழங்கள், காய்கறிகள், இறைச்சி, மீன் மற்றும் கோழி  உற்பத்தி மற்றும் கையாளுதல் குறித்து ஆய்வு மேற்கொண்டுவருகிறது.

இந்நிறுவனம் செயல்திறனை அதிகரிக்கவும் மற்றும் அறுவடைக்கு பிந்தைய இழப்புகளைக் குறைக்கவும், கூடுதல் வசதி, ஏற்றுமதி அதிகரிப்பு, உணவுப் பொருட்களுக்கான புதிய ஆதாரங்களைக் கண்டுபிடித்தல், மனித வளங்களை ஒருங்கிணைத்தல், உணவு தொழிலில் செலவுகள் குறைத்தல் மற்றும் புதுமையினைப் புகுத்த முனைப்புடன் செயல்படுகிறது.

சி.எஸ்.ஐ.ஆர்-சி.எஃப்.டி.ஆர்.ஐ 300க்கும் மேற்பட்ட தயாரிப்புகளை உருவாக்கியுள்ளது. உபகரண வடிவமைப்புகள் உள்ளிட்ட செயல்முறைகள் மற்றும் தொழில்நுட்பங்கள் 4000க்கும் மேற்பட்ட உரிம தாரர்களுக்கு வணிக பயன்பாட்டிற்காக வெளியிடப்பட்டுள்ளன. 

## குறிப்புகள்

## வெளி இணைப்புகள்

* https://web.archive.org/web/20130115030611/http://www.csir.res.in/External/Heads/aboutcsir/lab_directory.htm
* http://www.knowindia.net/agro.html

http://businessworld.in/article/We-Are-Changing-And-So-Is-Our-Food/28-12-2016-110384/

பகுப்பு:இந்திய அரசுத்துறை நிறுவனங்கள்
பகுப்பு:ஆய்வு நிறுவனங்கள்
பகுப்பு:அறிவியல் மற்றும் தொழிலக ஆய்வு மன்றம் (இந்தியா)
பாண்டவையாறு

இந்திய மாநிலமான தமிழ்நாட்டின் திருவாரூர் மாவட்டத்தில் பாயும் நதி **பாண்டவாயறு**.

## மேலும் காண்க
தமிழகத்தின் நதிகளின் பட்டியல்

## உசாத்துணை
https://web.archive.org/web/20110721174938/http://www.tiruvarur.tn.nic.in/glance.htm

பகுப்பு:திருவாரூர் மாவட்ட ஆறுகள்
நண்டலாறு

**நண்டலாறு (Nandalar)** என்னும் ஆறானது இந்தியாவின் தமிழ்நாட்டில் திருவாரூர் மாவட்டம் மற்றும் மயிலாடுதுறை மாவட்டம்  இடையே ஓடும் ஆறாகும். இது திருவாரூர் மற்றும் மயிலாடுதுறை மாவட்டங்களுக்கு எல்லைக் கோடாகச் செயல்படுகிறது.

## பொருள்
நண்டலாறு => நண்ட (நண்டு) + கல் (பாறை) + பாறையில் நண்டுகளின் புதைபடிமம். இந்த ஆற்றில் உள்ள பாறைகளின் நண்டுகளின் புதைபடிமம் கண்டுபிடிக்கப்பட்டதால் இந்த ஆற்றிற்கு நண்டலாறு என்று பெயர் வந்தது.

## தோற்றம்
**நண்டலாறு** காவிரி நதியின் கிளை ஆறாகும். இது கும்பகோணத்திற்கு அருகில் காவேரியிலிருந்து  பிரிந்து கும்பகோணம், கோமல், அவாசிக்கரை, நல்லாத்தூர் வழியாக வங்காள விரிகுடாவில் சந்திரபாடிக்கும் தரங்கம்படிக்கும் இடையில் கடலில் கலக்கிறது.

## மேலும் காண்க
தமிழகத்தின் நதிகளின் பட்டியல்

## மேற்கோள்கள்

பகுப்பு:திருவாரூர் மாவட்ட ஆறுகள்
பகுப்பு:மயிலாடுதுறை மாவட்டம்
கனவு கற்பலகை

**கனவு கற்பலகை** அல்லது **ஸ்பிங்ஸ் கற்பலகை** (**Dream Stele** Or  **Sphinx Stele**) பண்டைய எகிப்தின், புது இராச்சியத்தை கிமு 1401-இல் ஆண்ட பதினெட்டாம் வமசத்தின் எட்டாம் பார்னோனான நான்காம் தூத்மோஸ்,  கீசாவின் பெரிய ஸ்பிங்சின் இரு கால்களுக்கிடையே நிறுவிய கல்வெட்டு பொறித்த கற்பலகையை குறிக்கிறது.

நான்காம் தூத்மோஸ் தனது புனிதமான மன்னர் உரிமையை மக்கள் அறியும் பொருட்டு இக்கல்வெட்டு கருங்கல் பலகையை நிறுவினார்.

## அமைவிடம்
கீசா நகரத்தின்  கீசாவின் பெரிய ஸ்பிங்சின் இரு கால்களுக்கிடையே நிறுவப்பட்ட செவ்வக வடிவிலான இக்கனவு கருங்கல் பலகை 3.6 மீட்டர் உயரமும், 15 டன் எடையும் கொண்டது. இக்கனவு கற்பலகையை 1818-ஆம் ஆண்டில் கண்டுபிடிக்கப்பட்டது. மேலும் இக்கற்பலகையை பழைய எகிப்து இராச்சியத்தை ஆண்ட நான்காம் வம்சத்தின் நான்காம் மன்னர் காப்ராவின் கல்லறையின் பாதுகாப்பிற்காக மூட பயன்படுத்தப்பட்டது.     

இக்கற்பலகையின் இடது பக்கத்தில் நான்காம் தூத்மோஸ் சிற்பமும், வலது பக்கத்தில் நான்காம் தூத்மோஸ்  ஸ்பிங்ஸ்களுக்கு காணிக்கை செலுத்துவது போன்ற சிற்பமும் உள்ளது.

## மேற்கோள்கள்

பகுப்பு:எகிப்தின் தொல்பொருட்கள்
பகுப்பு:தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தியக் கட்டிடக்கலை
பகுப்பு:பண்டைய எகிப்து
அண்டாவ காணோம்

***அண்டாவ காணோம்*** (Andava Kaanom) என்பது சி.வேல்மதி என்ற அறிமுக இயக்குநரால் இயக்கப்பட்ட ஒரு திரைக்கு வராத தமிழ் நகைச்சுவைத் திரைப்படம் ஆகும். இத்திரைப்படத்தில் சிரேயா ரெட்டி முக்கியக் கதாபாத்திரத்தில் நடிக்கிறார்.

## சுருக்கம்
இந்த படம் சாந்தி என்ற பெண்ணைச் சுற்றியும், ஆண்டா என்ற தனது அன்பான பாத்திரத்தை இழக்கும்போது ஏற்படும் பிரச்சினைகளையும் சுற்றி வருகிறது.

## நடிகர்கள்
* சாந்தியாக சிரேயா ரெட்டி
* வினோத் முன்னா
* அருண் சகோதரர்
* நவீனா
* இளையராஜா
* முனிஷ்காந்த் 
* அண்டாவாக விஜய் சேதுபதி (குரல் பாத்திரம்) 

## தயாரிப்பு
இப்படத்தைஇயக்குநர் சுசீந்திரனின் உதவியாளரான வேல்மதி இயக்குகிறார். இத்திரைப்படத்தின் தயாரிப்பு 2014ஆம் ஆண்டில் தொடங்கியது. அண்டாவ காணோம் திரைப்படத்தில் சிரேயா ரெட்டி முக்கியக் கதாபாத்திரத்தில் நடிக்கிறார்; அவர் கடைசியாக பிரியதர்ஷனின் சம் டைம்ஸ் (2018) என்ற தமிழ் திரைப்படத்தில் நடித்தார். ஆரம்பத்தில் இத்திரைப்படத்தில் நடிக்க அவர் தயங்கினார். ஆனால், அவரது கணவர் விக்ரம் கிருஷ்ணா மற்றும் மைத்துனர் விஷால் ஆகியோர் படத்தின் திரைக்கதையைக் கேட்டபின் தான் நடிக்க வேண்டும் என்று வற்புறுத்தியதைத் தொடர்ந்து நடிக்க முடிவு செய்தனர். இந்த படத்திற்காக தேனியில் ஒரு களம் அமைக்கப்பட்டுள்ளது மற்றும் தேனி மற்றும் மதுரைப் பகுதியைச் சேர்ந்த பல கிராமவாசிகள் இப்படத்தில் நடிக்கின்றனர்.

## ஒலிப்பதிவு
இதற்கு முன்பு *[[காஞ்சனா 2]]* (2015) படத்திற்கு இசையமைத்த அஸ்வமித்ரா இசையமைத்துள்ளார்.  மூத்த இசை அமைப்பாளர் கங்கை அமரன் படத்தலைப்பு பாடலைப் பாடுகிறார்.

* "ஓ அன்னன் மாரே" - கங்கை அமரன்
* "குலவி கண்ண" - ஜெயமூர்த்தி, ஸ்ருதி. எஸ்
* "கல்யாணம் கல்யாணம்" - வெல்முருகன், ஸ்ருதி. எஸ்
* "நெருஞ்சி காட்டில்" - வீரமணிதாசன்

## வெளியீடு
இந்த படம் முதலில் 29 ஜூன் 2018 க்கு ஒத்திவைக்கப்படுவதற்கு முன்பு 13 ஏப்ரல் 2018 அன்று வெளியிட திட்டமிடப்பட்டது. படத்தின் வெளியீடு 2018 ஆம் ஆண்டு ஆயுத பூஜையோடு இணைந்து 18 அக்டோபர் 2018 க்கு  ஒத்தி வைக்கப்பப்பட்டது. படத்தின் நிதி சிக்கலில் சிக்கியதைத் தொடர்ந்து முன்பு, ஆகஸ்ட் 28, 2020 அன்று தயாரிப்பு நிறுவனமான OTT தளமான JSK பிரைம் மீடியாவில் வெளியிடப்பட்டது.

## மேற்கோள்கள்

பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
நூலாறு

**நூலாறு** என்பது இந்தியாவின் தமிழ்நாடு திருவாரூர் மாவட்டம் வழியாக பாயும் நதி.  மேட்டூர் அணையிலிருந்து திறக்கப்படும் தண்ணீர் கல்லணை வழியாக திருவாரூர் மாவட்டம், நன்னிலத்தை அடுத்த பேரளம் வந்து, காவிரி கிளை ஆறுகளில் ஒன்றான நூலாறு வழியாக காரைக்காலுக்குச் செல்கிறது

## மேலும் காண்க
தமிழகத்தின் நதிகளின் பட்டியல்

## மேற்கோள்கள்

பகுப்பு:திருவாரூர் மாவட்ட ஆறுகள்
உள்ளாடன்

**உள்ளாடர்** என்பது இந்தியாவின் கேரளாவின் இடுக்கி மாவட்டத்தில் வாழும் ஆதிவாசி குழுவாகும். இவர்களில் பெரும்பாலோர் விவசாயத் தொழிலாளர்களாகவும், வனப் பொருட்கள் சேகரிப்பாளர்களாகவும் உள்ளனர். இருப்பினும் சிலர் சமவெளிகளுக்குச் சென்று மரம் வெட்டுபவர்களாகவும் படகு தயாரிப்பாளர்களாகவும் வேலை செய்கிறார்கள். இவர்களில் சிலர் அரசுப் பணியிலும் உள்ளனர். பொதுவாக இவர்கள் இடுக்கியில் உள்ள பெரும்பாலான ஆதிவாசி குழுக்களை விட மேல்நிலை கல்வியைக் கற்றுள்ளனர்.

## ஆதாரங்கள்

* இடுகி மாவட்டத்தில் ஆதிவாசியில் வலைத்தளம் 
பகுப்பு:கேரள சமூகக் குழுக்கள்
பகுப்பு:இந்திய இனக்குழுக்கள்
அரசுக் கல்லூரி, மூணாறு

**மூணாறு, அரசு கல்லூரி** (**Government College, Munnar)**, இந்தியாவின் கேரளாவின் இடுக்கி மாவட்டத்தில் மூணாறில் அமைந்துள்ள பட்டப்படிப்பிற்கான கலைக் கல்லூரி ஆகும். இது 1995ஆம் ஆண்டில் நிறுவப்பட்டது. இந்த கல்லூரி கோட்டயத்தில் உள்ள மகாத்மா காந்தி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் என பல்வேறு பிரிவுகளில் படிப்புகளை வழங்குகிறது.

## துறைகள்

* தமிழ்
* கணிதம்
* பொருளாதாரம்
* வணிகம்

## அங்கீகாரம்
இக்கல்லூரியை புது தில்லியில் உள்ள பல்கலைக்கழக மானியக் குழு (யுஜிசி) அங்கீகரித்துள்ளது.

## மேற்கோள்கள்

## வெளி இணைப்புகள்

* 
பகுப்பு:கேரள கலை மற்றும் அறிவியல் கல்லூரிகள்
பகுப்பு:இடுக்கி மாவட்டம்
நட்டாறு

**நட்டாறு** (**Nattar)** என்பது இந்திய மாநிலமான தமிழ்நாட்டின்மயிலாடுதுறை, திருவாரூர் மாவட்டத்தில் பாயும் ஆறு ஆகும். இது காவிரி ஆற்றின் கிளை ஆறுகளுள் ஒன்றாகும்.

## மேற்கோள்கள்

## மேலும் காண்க
தமிழகத்தின் நதிகளின் பட்டியல்
பகுப்பு:திருவாரூர் மாவட்ட ஆறுகள்
சோ. பாலகிருஷ்ணன்

**சோனைமுத்து பாலகிருஷ்ணன்** என்பவர் **சோ.பா.** (1 சூன் 1936 – 4 சூன் 2006) என அழைக்கப்படும் ஓர் இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார்.

## கல்வி
பாலகிருஷ்ணன் இராமநாதபுரம் மாவட்டம் பி. காமாட்சிபுரத்தில் பிறந்தார். இராமநாதபுரம் சுவார்ட்சு உயர்நிலைப் பள்ளியில் பள்ளிப் படிப்பை முடித்த பின்னர் காரைக்குடி அழகப்பா கலைக் கல்லூரியில் இளங்கலைப் பட்டம் பெற்றார்.

## அரசியல்
பாலகிருஷ்ணன் இந்திய தேசிய காங்கிரசு கட்சியின் மூத்த உறுப்பினர் ஆவார். இவர் தமிழக காங்கிரஸ் பிரிவின் தலைவராகவும், 18 ஆண்டுகளாக தமிழக சட்டமன்ற உறுப்பினராகவும் இருந்துள்ளார். இவர் 11வது தமிழக சட்டப்பேரவையில் (1996-2001) எதிர்க்கட்சித் தலைவராக இருந்தார். 

பாலகிருஷ்ணன் 1977 மற்றும் 1991 தேர்தல்களில்   முதுகுளத்தூர் தொகுதியில் இருந்து இந்தியத் தேசிய காங்கிரஸ் (ஐஎன்சி) வேட்பாளராக  தமிழக சட்டப்பேரவைக்கும், 1996இல் இதே தொகுதியிலிருந்து தமிழ் மாநில காங்கிரஸ் (மூப்பனார்) கட்சி வேட்பாளராகவும், 2001 தேர்தலில் கடலாடியிலிருந்தும் தேர்ந்தெடுக்கப்பட்டார். 

பாலகிருஷ்ணன் ராமநாதபுரம் மாவட்டத்தில் 1971 பொதுத் தேர்தலில், ராமநாதபுரம் மக்களவைத் தொகுதியில் 139,276 வாக்குகள் (மொத்தத்தில் 38.87%) இரண்டாம் இடத்தைப் பிடித்தார். 1980 மாநிலத் தேர்தல்களில், அவர் முதுகுளத்தூரிலிருந்து போட்டியிட்டு 37,175 வாக்குகளை (44.77%) பெற்று 5536 வாக்குகள் வித்தியாசத்தில் தோல்வியடைந்தார்.  பின்னர் 1989ஆம் ஆண்டு நடைபெற்ற மாநிலத் தேர்தலில், முதுகுளத்தூருக்கு அருகில் உள்ள கடலடி என்ற கடலோரத் தொகுதியிலிருந்து போட்டியிட்டு 32,273 வாக்குகளைப் பெற்றார். இது வெற்றியாளரை விட 409 (0.38%) குறைவாக இருந்தது. இந்த தேர்தலின் போது இத் தொகுதியில் நிராகரிக்கப்பட்ட அல்லது செல்லாததாக அறிவிக்கப்பட்ட மொத்த வாக்குகளின் எண்ணிக்கை 1878 (1.71%). 

## இறுதி நாட்கள்
2004ஆம் ஆண்டு செப்டம்பர் 4ஆம் நாள் சேதுசமுத்திரம் திட்டம் தொடர்பாக மத்திய கப்பல் போக்குவரத்துத் துறை அமைச்சருடன் சேது சமுத்திரம் கால்வாய் தொடர்பாக கலந்துரையாடலுக்குப்பின் இராமேசுவரத்திலிருந்து பரமக்குடிக்குத் திரும்பி வருகையில் ஏற்பட்ட  சாலை விபத்து ஒன்றின் காரணமாக தீவிர முள்ளந்தண்டு காயங்கள் பாலகிருஷ்ணன் மருத்துவமனையில் அனுமதிக்கப்பட்டார். சிறிது குணமடைந்த அவர், பின் ஏற்பட்ட நீண்டகால நோய் காரணமாக 2006ஆம் ஆண்டு ஜூன் 4ஆம் நாள் காலமானார். 

அப்போதைய தமிழக முதல்வர் கருணாநிதி தனது இரங்கல் செய்தியில் பாலகிருஷ்ணன் சட்டசபையில் ஆற்றிய உரைகளை நினைவு கூர்ந்தார். இளம் சட்டமன்ற உறுப்பினர்களுக்கு பாலகிருஷ்ணன் ஒரு முன்மாதிரி என்று கூறினார். 

## மேற்கோள்கள்

பகுப்பு:1936 பிறப்புகள்
பகுப்பு:2006 இறப்புகள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பூண்டி குச்சிப்பாளையம்

பூண்டி குச்சிபாளையம் என்னும் ஊர் தமிழ்நாட்டில், கடலூர் மாவட்டத்தில், பண்ருட்டி வட்டத்தில், அண்ணாகிராமம் ஒன்றியத்தில், பூண்டி பஞ்சாயத்தில் இருக்கும் ஒரு சிறிய கிராமம் . இந்தக் கிராமத்தில் 100 வீடுகளுக்கும் குறைவாகவே உள்ளது. பேருந்து போக்குவரத்து இல்லாத ஒரு கிராமம். பூண்டி குச்சிப்பாளையம் கிராமத்தில் இருந்து அருகில் உள்ள பண்ருட்டி 7 கிலோமீட்டர் தொலைவில் அமைந்துள்ளது . இந்தக் கிராமத்தில் வசிக்கும் மக்கள் தங்கள் தேவைகளுக்காக இரண்டு கிலோமீட்டர் இருசக்கர வாகனத்தில் அல்லது நடந்தோ கண்டரக்கோட்டை  எனும் ஊருக்கு சென்று அங்கிருந்து பஸ் பிடித்து பண்ருட்டி நகரத்திற்கு செல்வர் அங்கே அவர்களுக்கு தேவையானவற்றை வாங்கி வருவர். பூண்டி குச்சிப்பாளையம் கிராமத்தில் ஊட்டியில் விளையும் கொடைக்கானலில் விலையும் கோஸ், காலி ஃபிளவர், நூக்குள் போன்ற காய்கறிகள் மிக செழிப்பாக வளரும் மற்றும் வெண்டைக்காய், கத்தரிக்காய், மிளகாய், கரும்பு, நெல், சவுக்கு, கொய்யாப்பழம் இன்னும் ஏராளமான விவசாயம் மிக செழிப்பாகவும் மிக அற்புதமாகவும் விலையும் ஒரு அற்புதமான பூமிதான் இந்த பூண்டி குச்சிபாளையம்.

கடலூர் மாவட்ட ஆட்சியாளராக திரு ககன்தீப் சிங் பேடி இருக்கும்பொழுது பூண்டி குச்சி பாளையத்தில் மட்டும் எப்படி இவ்வளவு செழிப்பாக விவசாயம் நடக்கிறது என்பதை பார்த்து ஆராய்ச்சி செய்வதற்காக இங்கே வந்திருந்தார் வந்து இந்த மண்ணை பரிசோதித்த பிறகு குச்சிபாளையம் என்ற ஊருக்கு மினி ஊட்டி என்று பெயர்சூட்டி விட்டு விட்டு சென்ற பெருமை பூண்டி குச்சிபாளையம் கிராமத்திற்கு உண்டு . பூண்டி குச்சிபாளையம் கிராமத்திற்கு மார்கழி மாதம் வந்து பார்த்தால் அனைத்து இடங்களிலும் கோஸ் காலிபிளவர் பரவலாக பயிரிடப்பட்டு இருப்பதை காணலாம் . பூண்டி குச்சிப்பாளையம் அருகே கட்ட முத்து பாளையம் என்னும் ஊரில் மலட்டாறு இருப்பதால் இங்கே நிலத்தடி நீருக்கு பஞ்சமில்லை எப்பொழுதும் நிலத்தடி நீர் வற்றாமல் இருக்கும்.

இங்கே நாற்றுப் பண்ணை தொழில் மிக அமோகமாக உள்ளது அதாவது தக்காளி, கத்தரிக்காய், மிளகாய்,கோஸ் காலி ஃப்ளவர் சாமந்திப் பூ போன்ற பயிர்களின் நாற்றுகள் இங்கே கிடைக்கும் இந்த கிராமத்தை சுற்றியுள்ள பல்வேறு கிராமங்களில் இருந்து விவசாயிகள் பூண்டி குச்சிபாளையம் நோக்கி வந்து ஆயிரக்கணக்கான நாற்றுகளை வாங்கி செல்வர்.இந்தக் கிராமத்தில் கொய்யாப்பழ தோட்டம் என்பது மிக அதிகமாக பயிரிடப்படும் ஒரு பயிராகும் பல ஏக்கர்களில் சிகப்பு கொய்யா, வெள்ளை கொய்யா இரண்டும் பயிரிடப்பட்டு அமோக விளைச்சல் உள்ள கிராமம் தான் இந்த பூண்டி குச்சிபாளையம்.

பகுப்பு:கடலூர் மாவட்டத்திலுள்ள கிராமங்கள்
இளம் அறிவியலாளர் திட்டம்

**இளம் அறிவியலாளர் திட்டம்** அல்லது **யுவிகா** (Young Scientist Programme) ("யுவ விக்யானி கரியக்ரம்" என்பதன் சுருக்கம்) என்பது இந்திய விண்வெளித் துறையின் நிதியுதவியுடன் இந்திய விண்வெளி ஆய்வு நிறுவனம் ஆண்டுதோறும் வழங்கும் விண்வெளிக் கல்வி மற்றும் பயிற்சித் திட்டமாகும். இந்தியாவில் "இளைஞர்களிடையே இளம்வயதிலே விண்வெளி தொழில்நுட்பங்களில் ஆர்வத்தை உருவாக்க" இந்திய அரசு இத்திட்டத்தினை உருவாக்கியுள்ளது. அதிகாரப்பூர்வமாக 2019 சனவரி 18 அன்று அறிவிக்கப்பட்ட இத்திட்டத்தினை இசுரோ தலைவர் கே சிவன் 2019ஆம் ஆண்டு மே 17ம் நாளன்று துவக்கி வைத்தார்.

## கண்ணோட்டம்
இந்த திட்டம் குறித்த அறிவிப்பினை இஸ்ரோ தலைவர் கே. சிவன் ஜனவரி 18, 2019 அன்று இந்திய விண்வெளி ஆராய்ச்சி அமைப்பு நடத்திய மாணவர் அவுட்ரீச் திட்டத்தின் போது அறிவித்தார். இந்த திட்டத்தை வெற்றிகரமாக மாற்ற மாநில அரசுகள் மற்றும் கல்வித் துறைகள் ஒத்துழைக்க வேண்டும் என்று அறிவிப்பில் சிவன் வலியுறுத்தினார்.

## வரலாறு
இந்த திட்டத்தின் நோக்கமானது, "இளம் மனதில் விண்வெளி ஆராய்ச்சி குறித்த ஆர்வத்தை ஏற்படுத்துவதற்காகவும் வளர்ப்பதற்காகவும்" ஆகும். "கல்வி செயல்திறன் மற்றும் கல்வி சார்ந்த செயல்பாடுகள்" அடிப்படையில் இளைஞர்கள் தேர்வு செய்யப்படுவார்கள். கிராமப்புற பின்னணியைச் சேர்ந்த மாணவர்களுக்குத் தேர்வில் முன்னுரிமை வழங்கப்படும்" என்றும் இஸ்ரோ தலைவர் சிவன் தெரிவித்தார்.

இந்த திட்டத்தில் பகுதியாக, தகைசால் அறிவியல் அறிஞர்களின் உரை, ஆய்வகங்களைச் சுற்றிப் பார்த்தலுடன் விண்வெளி தொழில்நுட்ப வல்லுநர்களுடன் கலந்துரையாடலுக்கான அமர்வுகளுடன் கூடியதாக இந்த பயிற்சி அமைக்கப்பட்டது.

## யுவிகா 19
ஒவ்வொரு கோடை விடுமுறை நாட்களிலும் இரண்டு வாரப் பயிற்சியாக இத் திட்டம் அமைந்தது. இத் திட்டத்தின் முதல் பயிற்சி, மே 13, 2019 அன்று தொடங்கியது. இத் திட்டத்தில் 2019–2020 கல்வியாண்டில் உயர்நிலைப் பள்ளியில் சேர்ந்த மாணவர்கள் கலந்துகொண்டனர்.

தேர்ந்தெடுக்கப்பட்ட மாணவர்கள் இஸ்ரோவின் நான்கு மையங்களில் 2 வாரப் பயிற்சி நிகழ்ச்சியில் கலந்து கொண்டனர். விக்ரம் சரபாய் விண்வெளி மையம் (வி.எஸ்.எஸ்.சி), திருவனந்தபுரம்; யு.ஆர்.ராவ் சேட்டிலைட் சென்டர் (யு.ஆர்.எஸ்.சி), பெங்களூரு; விண்வெளி பயன்பாட்டு மையம் (எஸ்ஏசி), அகமதாபாத் மற்றும் வடகிழக்கு விண்வெளி பயன்பாட்டு மையம் (நேசாக்), ஷில்லாங் ஆகிய நான்கு மையங்களில் இளைஞர்கள் பயிற்சி பெற்றனர்.

இந்த நிகழ்ச்சி 2019 மே 25 அன்று அந்தந்த மையங்களில் நிறைவடைந்தது. YUVIKA'19 பங்கேற்பாளர்கள் அனைவரும் 'RH200 ஒலி ஏவூர்தி' ஏவப்பட்டதைக் கண்டனர் .

## யுவிகா'20
யுவிகா 20 மே 2020இல் நடைபெறவிருந்தது, ஆனால் இந்தியாவில் கொரோனா தொற்றுநோய் பாதிப்பு காரணமாக ஒத்திவைக்கப்பட்டது.

## காலவரிசை

## மேற்கோள்கள்


பகுப்பு:இந்தியாவில் அறிவியலும் தொழினுட்பமும்
பகுப்பு:இந்திய விண்வெளி ஆய்வு நிறுவனம்
திருவரங்கம் சிறீமத் ஆண்டவன் ஆசிரமம்

**திருவரங்கம் சிறீமத் ஆண்டவன் ஆசிரமம்** (Srirangam Srimadh Andavan Ashramam ) என்பது தமிழ்நாட்டின், திருவரங்கத்தின் கொல்லிடக் கரையில் அமைந்துள்ள ஒரு வடகலை வைணவ ஆசிரமம் ஆகும்.  இராமானுசரும், வேதாந்த தேசிகரும் உருவாக்கிய விசிட்டாத்துவைதக் கோட்பாட்டை வளர்ப்பதற்கும் மேம்படுத்துவதற்கும் மூன்று நூற்றாண்டுகளுக்கும் மேலாக இருந்து வரும் ஓர் நிறுவனமாகும். இந்த நிறுவனம் அதன் வேர்களை வேதாந்த தேசிகர் மூலமாகவும், இராமானுசருக்கு கிடாம்பி ஆச்சான் மற்றும் கூரத்தாழ்வான் மூலமாகவும் காணலாம். இந்த நிறுவனத்தின் தலைவர் "ஆண்டவன்" அல்லது "ஆண்டவன் சுவாமிகள்" என்று அழைக்கப்படுகிறார். இது திருவரங்கம் அரங்கநாத சுவாமியால் வழங்கப்பட்டதாக நம்பப்படுகிறது. 

இராமானுசரின் போதனைகளை பின்பற்றும் வேதாந்த தேசிகரைப் பின்பற்றும் அமைப்புகளில் இந்த ஆசிரமம். பரகலா மடம், அகோபில மடம், புண்டரீகபுரம் ஆண்டவன் ஆசிரமம் போன்றவை பிற மடங்களாகும்.

இந்த ஆசிரமத்தின் முக்கிய செயல்பாடுகளில் சமாஷ்ராயணம் மற்றும் பரண்யாசம், கலகாபிசேகங்கள் (உயர் ஆன்மீக பாடங்கள்), பாடசாலைகள் மற்றும் மதச்சார்பற்ற கல்லூரிகள் மூலம் வேத மற்றும் மேற்கத்திய கல்வியை கற்பித்தல், பல்வேறு கோயில்கள் மற்றும் திவ்ய தேசங்களை நிர்வகித்தல் மற்றும் நிதியளித்தல், இராமானுச சித்தாந்தத்தை அதன் பல்வேறு மையங்கள் மூலம் பரப்புதல் ஆகியவை அடங்கும்.

ஒவ்வொரு மாதமும் வரும் முக்கிய விழாக்களின் சிறப்புகளையும் அவற்றைக் கடைபிடிக்க வேண்டிய முறைகளையும் விவரிக்க *ரங்கநாத பாதுகா* என்ற மாத இதழையும் வெளியிட்டு வருகின்றனர்.   
## மேலும் காண்க
* ஸ்ரீவைஷ்ணவம்
* இராமானுசர்
* வேதாந்த தேசிகர்
* அகோபில மடம்
* பரகலா மடம்

## வெளி இணைப்புகள்
* http://www.ramanujamission.org/general1.php?id1=9&id2=0  - Lineage source: Sri Ramanuja Mission's Web Site
* http://www.pbase.com/svami/periyaashramam - Pictures of deities
* http://www.hinduonnet.com/fr/2002/12/13/stories/2002121301430800.htm  Srimad - A sample story from The Hindu - 13 December 2002

பகுப்பு:இந்து சமய அமைப்புகள்
பகுப்பு:ஆசிரமங்கள்
பகுப்பு:வைணவ சமயம்
குடகு மக்கள்

**குடகு மக்கள்** (Kodava people) குடகு என்ற சொல் இரண்டு தொடர்புடைய பயன்பாடுகளுக்காக உள்ளது. முதலாவதாக, இது குடகு மொழிமற்றும் கலாச்சாரத்தின் பெயர். அதைத் தொடர்ந்து குடகுவிலிருந்து பல சமூகங்கள் உள்ளன. இரண்டாவதாக, குடகு மொழி பேசும் சமூகங்கள் மற்றும் பிராந்தியத்திற்குள் (குடகு மாவட்டம்) அது ஆதிக்கம் செலுத்தும் குடகு மக்களை விவரிக்கிறது. குடாவாக்கள் (குடகு, கூர்க்கள் என ஆங்கிலமயமாக்கப்பட்டவை), குடகு பகுதியிலிருந்து (தென்னிந்தியாவின் கர்நாடக மாநிலத்தில்) ஒரு ஆணாதிக்க இன-மொழி பழங்குடியினராகக் கருதப்படுகிறார்கள். அவர்கள் குடகு மொழியைப் பூர்வீகமாகப் பேசுகிறார்கள். பாரம்பரியமாக அவர்கள் தற்காப்பு பழக்கவழக்கங்களுடன் நிலம் வைத்திருக்கும் விவசாயிகள் ஆவர். அவர்கள் பிற குடும்ப திருமணத்தையும் சாதி அகமணத்தையும் கொண்டுள்ளனர். இந்தியாவில் உரிமம் இல்லாமல் துப்பாக்கிகளை எடுத்துச் செல்ல அனுமதிக்கப்பட்ட ஒரே மக்கள் இவர்கள்  மட்டுமே.

## தோற்றம்
thumb|ஒரு குடகு குடும்பம், 1875, ஜே. ஃபோர்ப்ஸ் வாட்சன் (நியூயார்க்கு பொது நூலகத்திலிருந்து)
குடகு (பழங்குடி மக்கள், மொழி மற்றும் கலாச்சாரம்) மற்றும் கொடகு (நிலம்) ஆகிய சொற்கள் அறியப்படாத பொருளின் 'கொடா' என்ற ஒரே மூல வார்த்தையிலிருந்து வந்தவை. சிலர் இது 'மலைகள்' என்று கூறுகின்றனர். மற்றவர்கள் 'மேற்கு' என்று அர்த்தம் என்று கூறுகின்றனர். ஆனால் இரண்டுமே மேற்குத் தொடர்ச்சி மலையின் இருப்பிடத்துடன் தொடர்புடையவை. கொடகு பூர்வீக குடகு மொழியில் கொடவ நாடு என்று அழைக்கப்படுகிறது. சமூக உறுப்பினர்களை மற்ற பூர்வீகர்களால் குடவா என்றும் ஆங்கிலேயர்களால் கூர்க் என்றும் அழைக்கப்பட்டனர். இவர்கள் இன ரீதியாகவும் கலாச்சார ரீதியாகவும் வேறுபட்டவர்கள். பல நூற்றாண்டுகளாக, குடவர்கள் நெல் வயல்களை பயிரிட்டும், கால்நடைகளை பராமரித்தும், காபி தோட்டங்களில் பணி செய்தும், போரின் போது ஆயுதங்களை ஏந்தியும் வாழ்ந்து வருகின்றனர் 

## மேற்கோள்கள்

பகுப்பு:கர்நாடக வரலாறு
பகுப்பு:குடகு மாவட்டம்
ஹேரங்கி நீர்த்தேக்கம்

**ஹேரங்கி நீர்த்தேக்கம்** (Harangi Reservoir) என்பது இந்திய மாநிலமான மாவட்டத்தில் கர்நாடகவில் குடகு மாவட்டத்தில்  சோமவாரப்பேட்டைவட்டத்திலுள்ள ஹட்கூர் என்ற கிராமத்தில் அமைந்துள்ளது. காவேரியின் துணை நதியான ஹேரங்கி ஆற்றின் குறுக்கே கட்டப்பட்ட ஒரு கொத்து அணையால் இந்த நீர்த்தேக்கம் உருவாகியுள்ளது. இந்த அணை குசால்நகரின் மையப்பகுதியிலிருந்து சுமார்  9 கி. மீ. தூரத்தில் அமைந்துள்ளது

ஹேரங்கி கர்நாடகாவின் குடகுவில் உள்ள மேற்குத் மேற்கு தொடர்ச்சி மலையின் புட்பகிரி மலைகளில் உருவாகிறது. தென்மேற்கு பருவமழையிலிருந்து பெய்யும் மழையால் ஹேரங்கி ஆற்றின் நீர்ப்பிடிப்பு பகுதியில் நீர் ஆதாரமாக உள்ளது. இது சுமார் 717 கி.மீ. 2  ஆகும்.  ஹேரங்கியின் தோற்றம் முதல் காவேரி நதியுடன் சங்கமம் வரை நீளம் 50 கி.மீ. ஆகும்.  ஹேரங்கி சோம்வார்பேட்டை வட்டத்தில் குடிகே அருகே காவிரியுடன் இணைகிறது.

## குறிப்புகள்

## வெளி இணைப்புகள்
* Location on wikimapia

பகுப்பு:கருநாடக நீர்த்தேக்கங்கள்
பகுப்பு:கர்நாடக அணைகள்
பகுப்பு:Coordinates on Wikidata
பரகலா மடம்

**பிரம்மதந்திர சுதந்திர பரகலா மடம்** (Bramhatantra Swatantra Parakala Matha) என்பது கர்நாடகாவில் நிறுவப்பட்ட ஒரு வைணவ மடமாகும்.  இந்து சமுதாயத்தின் வைணவ மத மரபுக்குள் வடகலை இந்து சமுதாயத்தின் வைணவ வகுப்பினரின் முதல் இடைக்கால மடமாகும். இந்த மடம் முதன்முதலில் வேதாந்த தேசிகரின் சீடரான பிரம்மதந்திர சுதந்திர ஜீயர் என்பவரால் நிறுவப்பட்டது.

பரகலன் என்றும் அழைக்கப்படும் ஸ்ரீ திருமங்கை ஆல்வாருக்குப் பிறகு மடத்திற்கு "பரகலா" என்ற பெயர் வந்தது. மடத்தின் தலைமையகம் மைசூரில் உள்ளது . 1399 முதல் மைசூர் இராச்சிய மன்னர்களுடன் மடம் நெருங்கிய உறவைக் கொண்டிருந்தது. அதனால்தான் மைசூர் அரண்மனை மடத்திற்கு அடுத்ததாக அமைந்துள்ளது. மைசூர் மன்னர்கள் மடத்தை தங்கள் அதிகாரப்பூர்வ குருகுலமாக வைத்திருந்தார்கள். இப்போது கூட, அரச பரம்பரை மடத்துடன் நெருங்கிய உறவைக் கொண்டுள்ளது. அனைத்து அரச விழாக்களும் இன்றும் மடத்தால் கண்காணிக்கப்படுகின்றன.

இராமானுசரின் போதனைகளின் வெளிச்சமாக இருந்த வேதாந்த தேசிகரைப் பின்பற்றும் அமைப்புகளில் பரகலா மடமும் ஒன்று. அகோபில மடம், திருவரங்கம் ஆண்டவன் ஆசிரமம், புண்டரிகாபுரம் ஆண்டவன் ஆசிரமம் போன்றவை பிற மடங்களாகும்.

இம்மடத்தில் இதுவரை 36 தலைவர்கள் இருந்துள்ளனர். இந்த மடத்தின் தலைவர் மைசூர் அரச குடும்பத்தின் பரம்பரை ஆச்சார்யராகஇருக்கிறார். இங்கு வழிபடும் ஹயக்ரீவா சிலை வேதாந்த தேசிகரிடமிருந்து பெறப்பட்டதாகக் கூறப்படுகிறது. 
thumb|பரகலா யோகி பிரம்மதந்திர சுதந்திர பரகலா சுவாமி, பரகலா மடத்தின் 21 வது தலைமை குரு
thumb|அபிநவ ரங்கநாத பிரம்மதந்திர சுதந்திரா பரகலா சுவாமி, பரகலா மடத்தின் 33 வது தலைமை குரு

## மேலும் காண்க

* சிறீவைணவம்
* இராமானுசர்
* வேதாந்த தேசிகர்
* அகோபிலா மடம்
* மைசூரில் உள்ள பாரம்பரிய கட்டிடங்களின் பட்டியல்

## மேற்கோள்கள்

பகுப்பு:பக்தி இயக்கம்
பகுப்பு:வைணவ சமயம்
பந்தஜே அருவி

*பந்தஜே அருவி*' (Bandaje Falls) பந்தஜே அர்பி அருவி என்றும் அழைக்கப்படும் இது கர்நாடக மாநிலத்தில் தெற்கு கன்னட மாவட்டத்தின் பெள்தங்கடி வட்டத்தில் மேற்கு தொடர்ச்சி மலையின் சார்மடி மலையில் அமைந்துள்ளது. உள்ளூர் வழிகாட்டிகளின் உதவியுடன் அடர்ந்த காடுகள் மற்றும் புல் நிலங்களில் மலையேற்றத்தை மேற்கொள்வதன் மூலம் மட்டுமே இந்த அருவியை அடைய முடியும். மேலும், கோடையில் அருவி வறண்டு போகின்றன. இதன் உயரம் சுமார் 200 அடியாகும்.

## அருவி
பந்தஜே நீர்வீழ்ச்சி நேத்ராவதி ஆற்றின் கிளை நதியால் உருவாகி மேற்குத் தொடர்ச்சி மலைகளின் தொலைதூர பகுதியில் அமைந்துள்ளது.  வலம்ப்ராவிலிருந்து அருவிக்கான பாதை புல் நிலங்களில் முடிவடையும் அடர்த்தியான பசுமையான காடு வழியாக செல்கிறது, வழிகாட்டி இல்லாமல் மலையேறுபவர்கள் காட்டில் தங்களை இழக்க நேரிடும்.  அருவியைப் பார்க்க, இரண்டு வெவ்வேறு வழிகள் உள்ளன. மங்களூர் - உஜீர் வழியாக பயணம் செய்தால், உஜிரிலிருந்து அது 25 கி.மீ. தூரத்தில் அமைந்துள்ளது. உஜிரிலிருந்து சார்மடி மலையில் 12 கி.மீ பயணித்து, கதிருத்யவரா என்ற கிராமத்தில் அருவியின் தொலைதூரக் காட்சியைக் காணலாம். இருப்பினும், அருவியை அடைய கதிருத்யாவராவிலிருந்து இன்னும் 10 கி.மீ தூரத்திற்கு மலையேற வேண்டும்.  உள்ளூரில் இந்த அருவி பந்தஜே அர்பி என்று அழைக்கப்படுகிறது. அங்கு அர்பி என்றால் துலு மொழியில் விழுகிறது என்று பொருளாகும். பெள்தங்கடி வனவிலங்கு அலுவலகம், குதிரைமூக்கு தேசிய பூங்காவிலிருந்து அருவிக்குச் செல்ல அனுமதி பெற வேண்டும்.

## மேலும் காண்க

* மங்களூர்
## மேற்கோள்கள்

பகுப்பு:கர்நாடக அருவிகள்